Subject: დღის ცენტრები
From: Tea Gvaramadze <[email-masked]>
To: Natia Khmaladze <[email-masked]>
Cc: Tamar Barkalaia <[email-masked]>, "[email-masked]" <[email-masked]>
Date: Mon, 02 Mar 2020 13:06:46 +0000

ნათი, კორონავირუსთან დაკავშირებით გვინდა დღის ცენტრებშიც გამოვაცხადოთ არდადეგები და გაცდენილი დღეების ანაზღაურების ნაწილში რებილიტაციის პროგრამაში არსებული ეს ჩანაწერი ხომ გამოგვადგება?

გთხოვ, შეხედე რა თუ საკმარისია და გამოვაცხადებთ არდადეგებს და ანაზღაურებისას ამ მუხლით ვიხელმძღვანელებთ.

მუხლი 6. საჯარიმო სანქციები

1. კონტროლის შედეგად გამოვლენილი დარღვევების გამო მიმწოდებელს, საჯარიმო სანქციის სახით დაეკისრება, გამოვლენილი კონკრეტული ქვეპროგრამის (კომპონენტის) ფარგლებში შესაბამის თვე(ებ)ში ზედმეტად/არასწორად ანაზღაურებული მომსახურების (საქონლის) თანხის უკან დაბრუნება და დამატებითი ფინანსური ჯარიმა – ზედმეტად/არასწორად ანაზღაურებული თანხის სამმაგი ოდენობით.

2. საჯარიმო სანქცი(ებ)ის გამოყენებასთან ერთად შესაძლებელია განიხილოს ორგანიზაციის მიმწოდებლად რეგისტრაციის შეწყვეტის საკითხი.

3. საჯარიმო სანქციის სახით დაკისრებული თანხის დაბრუნების ვადა აითვლება შესაბამისი აქტის გამოცემის შემდეგი თვიდან.

4. პროგრამიდან გასვლა, ან პროგრამაში მონაწილეობაზე უარი არ ათავისუფლებს მიმწოდებელს საჯარიმო სანქციის შესრულებისაგან.

5. პროგრამის (ქვეპროგრამის/კომპონენტის) პირობების შეუსრულებლობა არ გამოიწვევს საჯარიმო სანქციების გამოყენებას, თუ პირობების შესრულების შეფერხება ან ვალდებულებების შეუსრულებლობა არის ფორსმაჟორული გარემოების შედეგი. „ფორსმაჟორი“ ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული მხარეების შეცდომებსა და დაუდევრობასთან და რომლებსაც აქვთ წინასწარ გაუთვალისწინებელი ხასიათი. ასეთი გარემოება შეიძლება გამოწვეული იყოს ომით, სტიქიური მოვლენებით, ეპიდემიით, კარანტინით, საქონლის მიწოდებაზე ემბარგოს დაწესებით და სხვა. „ფორსმაჟორი“ დადასტურებული უნდა იყოს კომპეტენტური ორგანოს მიერ.

საუკეთესო სურვილებით,

Tatia Gvaramadze

Head of Social Protection Policy Division

Policy Department

144 Ak. Tsereteli ave., 0159

Tbilisi, Georgia

(Tel: (+995 32) 251 00 37 (0512)

Mob: (+995577)222805

E-mail: [email-masked], [email-masked]